Aarhuus Stifts-Tidende, 1840-11-18
Om Odense Klub hedder det endvidere i de fyenske Aviser: "Den nye Direction, der i saa mange Grene har virket heldigt for Klubben, har senest gjort et Mesterstykke, som ikke er lykkedes for nogensomhelst af de foregaaende Directioner: den har nemlig i Aar udseet Klubbens Classelotterieseddel saa heldigt, at Jnstitutet, der formedelst den nye Bygning, efter Sigende havde brouilleret sig noget med sine Finantser, ved sidste Trækning paa Amben (32145), erholdt en Præmie paa 5000 Rbd. Om kort Tid skal der over hele Landet (hedder det i en til Aalborg Avis indsendt Artikel) foretages Omvalg paa Stænderdeputerede. Enhver, der er overbeviist om den Nytte, som Stænderne, selv under deres nuværende Form, udøve og tildeels have uddø vet, og som ønsker, at de skulle for Kongen frit og med Styrke udtale, hvad der bevæger sig i Folket samt virke til Oplysningens Udbredelse, til mange Samfundsforholds Ordning og til Estableringen af et fornuftigt Liigheds Princip - Enhver, der ønsker dette, maa det, efter vor Mening, ligge meget paa Hjerret, at de Mænd, der skulle virke saaledes, ere virkelig liberale og oplyste Mænd. Vi finde derfor, at Borgerne itide bør see sig om i deres Midte for nøie at overlægge, hvem de skulle give deres Stemmer. Af det, som de nuværende Deputerede have virket i Stænderforsamlingerne, vil det for Enhver, der med Opmærksomhed har fulgt Forhandlingernes Gang, ikke være vanskeligt at indsee, hvilke Deputerede man kan ønske at see valgte paany og hvilke der derimod bør vige Pladsen for Andre. Vi ville hermed ingenlunde have sagt, at Nogen af de Deputerede ikke efter Evne have stræbt at opfylde de dem som Folke=Repræsentanter paahvilende Forpligtelser; thi om der end gives Flere, som kun have virket ganske lidet, og Andre, som have virket i en Retning, der ikke stemmer med de Principer, som Nutiden hylder, saa er man dog ingenlunde berettiget til at fremsætte nogen Tvivl, om, at de enten have været sløve eller ikke have talt efter deres Overbeviisning. Men vi vilde desuagtet finde det høist urigtigt, om Vælgerne af Pietets-Hensyn vilde vælge de ældre Deputerede, saasnart der gives Andre, der enten besidde mere Dygtighed, eller som bedre have gjort sig bekjendte med de liberale Anskuelser, som tilhøre vor Tid. Hvad de jydske Deputerede angaaer, da vil det ikke kunne nægtes, at der ogsaa blandt disse gives Mange, der have virket med saa megen Jver i Forsamlingen, at enhver Patriot maa ønske, at de vedblive at erholde Sæde i denne. Vi ville blandt Saadanne nævne: BrinckSeidelin, Brock, Fleischer, Funder, Hald, O. Kirk, Rygaard, Nyholm, Otterstrøm, Roulund, Schytte, With og Wulff. Der gives vistnok flere, som ere deres Kald voxne, men vi have her kun fremhævet dem, som fornemmelig have viist sig virksomme og været værdige Repræsentanter for Folkets Ønsker. Hertil føier Aalborg Avis: Friis, Jngerslew, Lüttichau og Seidelin udgjøre Capaciteter, som det var ønskeligt at kunne beholde i næste Stænderforsamling. Men det er ikke nok at dvæle ved de Mænd, hvis Virksomhed allerede har gjort dem til ønskelige Candidater for det næste Valg. Opmærksomheden bør ogsaa, og fornemmelig være henvendt paa de øvrige Mænd i vort Samfund, som have de fornødne Egenskaber til værdigen at kunne remplacere, de af de Deputerede som ikke have tilfredsstillet, Mænd, som ere virkelig liberale og oplyste Mænd. Dertil gjøres bl. A. opmærksom paa Procurator Møller, i Viborg, Apothekerne Køster i Randers og Dahlerup i Thisted, Procurator Jespersen i Viborg, Proprietair Weinschenck til Gunderupgaard, SkoveierBøggild til Toftegaard, og kgl. Godsforvalter Wulff paa Bjørnsholm.